
Tee ehitusloa andmine (Kreenholmi tn 26// 28// 32// 32a// 32b// 34// 36// Uusküla põik 7a// T3). 

1. ASJAOLUD JA MENETLUSE KÄIK

17.10.2022 ehitisregistri elektroonilisse keskkonda laekus läbivaatamiseks ehitusloa taotlus nr 2211271/29835 Kreenholmi tn 26// 28// 32// 32a// 32b// 34// 36// Uusküla põik 7a// T3  kinnistutele avalikult kasutatavate jälgteede rajamiseks koos tee ehitusprojektiga  „1922_TP_TL“, peaprojekteerija KLM Projekt OÜ. 
Ehitusloa menetlusse nr 330366 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, AS Narva Vesi, AS Gaasivõrk, AS Narva Soojusvõrk, AS Telia Eesti, Osaühing VKG ELEKTRIVÕRGUD.
Ehitusseadustiku § 42 lõike 6 alusel kaasas pädev asutus ehitisregistri keskkonnas ehitusloa menetlusse menetluse eseme kinnisasjaga piirneva kinnisasja omaniku -  Narva linn, Kreenholmi tn 26 korteriühistu, Narva linn, Kreenholmi tn 28 korteriühistu, Narva linn, Kreenholmi tn 34 korteriühistu, Narva linn, Kreenholmi tn 36 korteriühistu kinnistu omanike esindajana. Kaasatud kinnistu omanike poolt ei olnud esitatud vastuväiteid ja ettepanekuid sisaldavaid arvamusi.

Ehitusseadustiku § 42 lõike 9 kohaselt kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

25.11.2022 lõplikult kõrvaldatud puudustega ehitusprojekti uus versioon 1922_TP_v03_TL on ehitisregistri keskkonnas projekteerija poolt taasesitatud.

Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega.

Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või laiendamine, sest tegemist olemasoleva kõnnitee rekonstrueerimisega), ning seetõttu eelhinnangut vastavalt KeHJS § 6 lg 2´3 ei anta“.

09.12.2022 kõik kaasatud menetlusosalejad  kooskõlastasid ehitusloa eelnõu.

Narva Linnavalitsuse Arhitektuuri- ja Linnaplaneerimise Amet kooskõlastas „tingimisi“ märkustega:

„1. Tööprojekti staadiumis täpsustada alal rekonstrueeritavate või rajatavate teede liik- kõnniteede osa peab vastama Narva Linnavolikogu 01.09.2022 a määruse nr 18 “Narva linna heakorra eeskiri” § 4 ja EVS 843:2016, pargi jalgteede või nendega seotud katete projekteerimiseks võib kasutada killustikkatet vms“.

2.Enne ehitustööde alustamist peab olema ehitustööde organiseerimise kava kooskõlastatud tellijaga ja vajaduse korral ka naaberkinnistute omanikega. Kooskõlastatud organiseerimise kavas peavad olema kajastatud vähemalt ehitustööde teostamise meetodid. Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
Telia Eesti AS kooskõlastas tingimisi, märkustega:

1.Piisava sugavuse korral (1 m ja rohkem) ei ole vaja midagi teha. Kui sugavus on vahem kui 1m, kasuta lahtivoetav kaitsetoru sideliini kaitsmiseks ja puuduva sidetrassi. 2.Antud kooskõlastus ei ole tegutsemisluba Telia sideehitise kaitsevööndis tööde teostamiseks. Sideehitise kaitsevööndis on sideehitise omaniku loata keelatud igasugune tegevus, mis võib ohustada sideehitist. Sideehitise kaitsevööndis võib töid teostada ainult Telia volitatud esindaja poolt väljastatud tegutsemisloa alusel. Tegutsemine Telia sideehitiste kaitsevööndis on lubatud peale sideehitise kättenäitamist järelevalve töötaja poolt ning selle fikseerimist kahepoolselt allkirjastatud aktis. Tegutsemisluba taotleda hiljemalt 5 tööpäeva enne planeeritud tegevuste algust ja soovitud väljakutse aega Telia Ehitajate portaalis: https://www.telia.ee/ehitajate-portaal Teostatavate tööde käigus tagada kujad, sideehitiste terviklikkus ja kaitsemeetmete rakendamine. Sideehitiste kaitsemeetmete muudatused kooskõlastada enne tööde algust Telia sideehitiste järelevalve töötajaga. Kõik Telia sideehitiste kaitsmise/säilitamisega seotud kulud kannab tööde teostamisest huvitatud isik. Ehitusdokumendid sideehitistega seotud tööde kohta edastada Telia infosüsteemi https://geopank.elion.ee/ 5 tööpäeva jooksul peale sideehitistega seotud tööde lõpetamist“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3. OTSUS

3.1. Anda tee ehitusluba Kreenholmi tn 26// 28// 32// 32a// 32b// 34// 36// Uusküla põik 7a// T3  kinnistutele avalikult kasutatavate jälgteede rajamiseks vastavalt tee ehitusprojektile  „1922_TP_v03_TL“, peaprojekteerija KLM Projekt OÜ. 
3.2. Jätta  algatamata Kreenholmi tn 26// 28// 32// 32a// 32b// 34// 36// Uusküla põik 7a// T3  kinnistutele avalikult kasutatavate jälgteede rajamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.  
3.3. Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud  Narva Linnavalitsuse Arhitektuuri- ja Linnaplaneerimise Ameti ja Telia Eesti AS-i poolt ning ehitusloal loetletud märkused.   
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                        Üllar Kaljuste
      Linnapea                                                                          Linnasekretär  
